open-index/open-wikipedia-markdown huggingface dataset:
Heracles Almelo

**Heracles Almelo** on jalkapalloseura Almelon kaupungista Alankomaista. 

Seura on perustettu vuonna 1903 ja se on saanut nimensä Zeuksen sankaripojan Herakleen mukaan. Se on voittanut Alankomaiden mestaruuden kahdesti, vuosina 1927 ja 1941. Kaudella 2004–2005 se sijoittui ykköseksi toiseksi korkeimmalla sarjatasolla Eerste Divisiessä ja nousi korkeimmalle sarjatasolle Eredivisieen. Kaudella 2004–2005 katsojakeskiarvo oli 5&nbsp;700. Aiemmin Heracles on pelannut vuonna 1956 perustetussa Eredivisiessä neljä kautta vuosina 1962–1966 sekä kauden 1985–1986. Sen paras sijoitus Eredivisiessä on kuudes vuosina 2010 ja 2016.

## Entisiä pelaajia

*  Rudy Degenaar
*  Steve Mokone
*  Juha Hakola
*  Antti Heinola
*  Aleksei Kangaskolkka
*  Mika Nurmela
*  Joonas Vanhanen
## Entisiä päävalmentajia

*  Henk ten Cate (1990–1992)
*  Gertjan Verbeek (2001–2004, 2009–2010)

## Aiheesta muualla
*Virallinen sivu
Granula

**Granula** on Auringon pinnalla oleva rae, jolla on tummat reunat.

Auringon pinta eli fotosfääri on kauttaaltaan rakeinen muilta kuin auringonpilkkujen ja muiden poikkeusilmiöiden kohdalta. Auringon pinta kiehuu kuin puuro Auringon sisältä tulevan lämmön aiheuttamien konvektiovirtausten takia. Konvektio siirtää lämpöä auringon sisustasta ulospäin. Granulassa on kirkas keskusta ja tummempi reuna, jonka alueella kaasu laskeutuu alaspäin. Granulan muoto muuttuu ja granulat hajoavat mm. pystypyörteiden takia. Tumman reunuksen keskellä näkyy joskus valkeita pisteitä tai pitkulaisia kuvioita, **filigraaneja**. Nämä ovat magneettikentän keskuksia, joita virtaus repii hajalle. Granulat ovat muodoltaan soikeita ja vaihtuvia ja epämääräisiä. Granuloiden kirkkaus vaihtelee viiden minuutin jaksossa. 

Supergranulan elinikä on monta päivää. Näiden muoto muistuttaa monikulmiota. Granulat liikkuvat supergranulan keskustasta kohti reunoja kuljettaen magneettikenttää mukanaan. Supergranulaatio näkyy epäsäännöllisenä verkkona tarkassa auringon magneettikentän kartassa. Supergranulan keskiosassa on nouseva liike, vaakaosassa horisontin suuntaista liikettä ja reunoilla laskuliike. Aurinkotuuli lähtee supergranuloiden välistä.

Auringon pinnan granulaatio aiheuttaa sen spektrissä mikroturbulenssia. Jättiläistähdillä granulat ovat suhteellisen suuria tähden kokoon nähden.

## Lähteet

## Aiheesta muualla
*Solar MHD 
*KIS (Kiepenheuer Sonnenphysik)
*Potsdam astrophysical institute
Stetinin M-5

**Stetinin M-5** eli Grigorovitš M-5 oli venäläinen ensimmäisen maailmansodan aikainen lentovene. 

M-5 oli Stetinin-lentokonetehtaan ensimmäinen kone, jonka suunnitteli Dimitri Grigorovitš. Sen suunnittelussa saatettiin käyttää esikuvana ranskalaista F.B.A.-lentovenettä. Konetta valmistettiin sata kappaletta, joilla oli vähäistä sotilaskäyttöä.

## Tekniset tiedot
* kaksitasoinen, kaksipaikkainen
* Gnome Monosoupape -tähtimoottori, 100 hv
* kärkiväli 13,62 m
* pituus 8,62 m
* lentopaino 960 kg
* suurin nopeus 105 km/h
* lakikorkeus 3500 m

## Käyttö Suomessa
Suomen ilmavoimilla oli yksi, vuonna 1918 Kuokkalan rantaan ajelehtinut Stetinin M-5. Sillä lennettiin kesään 1919 asti, jolloin se upposi.
Rumpler C.VIII

**Rumpler C.VIII** oli Rumpler Flugzeugwerken valmistama jatkokoulutuskone, joka esiteltiin 1917 kuuluen siten ensimmäisiin ilmasotataitojen opettamiseen suunniteltuja koulukonita.

## Konetyypin kehitys
Rumpler C.VIII kehitettiin yhtenä ensimmäisistä taistelukoulutukseen tarkoitetuista lentokonetyypeistä. Konetyyppi pohjautui tehtaan aikaisempiin menestyneisiin tiedustelukoneisiin ja erosi niistä lähinnä matalatehoisemman moottorinsa osalta. Tyyppi otettiin käyttöön Saksan armeijassa vuoden 1917 lopulla.

## Käyttö Suomessa
Ensimmäinen Suomeen Saksasta hankittu C.VIII saapui Uttiin kesäkuussa 1918, mistä se siirrettiin saman vuoden marraskuussa Sortavalaan. Kone lähti sotalennolle Aunukseen 21. huhtikuuta 1919, mutta joutui palaamaan öljyvuodon takia. Seuraavana päivänä kone teki pakkolaskun Viiteleen. Kone vaurioitui vielä tämänkin jälkeen useita kertoja, vajoten esimerkiksi jäihin Santahaminassa tammikuussa 1922. Käytössä se oli vuoteen 1924 saakka, ja poistettiin ilmailuvoimien luetteloista 6. helmikuuta 1925, jolloin koneella oli lennetty kaikkiaan 52 tuntia ja 17 minuuttia. Kone käytti käyttöikänsä aikana tunnuksia F28, C.74/18, 2.B.350 ja 2.C.350.

## Käyttäjät
;
* Alankomaiden ilmavoimat
;
**[[Luftstreitkräfte]]*
;
*Suomen ilmavoimat
;
* Puolan ilmavoimat

## Tekniset tiedot

## Lähteet
* 

### Viitteet
Chara

**Chara** voi tarkoittaa:
* Chara, japanilainen popartisti
* Beta Canum Venaticorum tai Chara, tähti
* Zdenek Chára, slovakialainen painija
* Zdeno Chára, slovakialainen jääkiekkoilija
* *[[Näkinparrat|Chara]]* – näkinparrat, näkinpartaisiin kuuluva viherleväsuku
* *Chara* – yökkösten (*Noctuidae*) suku
* Chara, undertale-peli
Selluliitti

**Selluliitti** tarkoittaa kosmeettisessa merkityksessään ihon epätasaisuutta, joka aiheutuu ihonalaisen rasvakerroksen epätasaisesta jakautumisesta. Ihon jäykät sidekudosseinämät vetävät ihoa sisäänpäin samalla kun rasvasolujen muodostamat ryppäät työntävät ihoa ulospäin, mikä aiheuttaa ihoon kuoppia. Selluliittia esiintyy monilla aikuisilla naisilla tavallisimmin reisissä, pakaroissa ja lanteilla.

Selluliittia alkaa esiintyä tavallisesti 20–30 vuoden iässä. Sitä esiintyy noin 80–90 prosentilla naisista. Aasialaisilla ja afrikkalaisilla naisilla tila on vähemmän yleinen kuin valkoisilla naisilla. Selluliitin arvellaan syntyvän naishormoni estrogeenin vaikutuksesta, ja sen määrä kasvaa estrogeenin tuotannon kasvaessa esimerkiksi raskauden, imetyksen, ehkäisyn tai hormonikorvaushoidon aikana. Selluliitti lisääntyy myös ikääntymisen myötä, kun verinahan kollageeni- ja elastiinipitoisuus vähenevät ja rasvalohkot laajentuvat. Myös lihominen, korkeahiilihydraattinen ruokavalio ja huonot elintavat voivat lisätä selluliittia.

Miehistä vain kahdella prosentilla on selluliittia, koska miehen ihonalaisten rasvalohkojen väliseinien rakenne on tiheämpi ja lujempi kuin naisen, ja koska miehellä on paljon pieniä rasvalohkoja siinä kun naisella niitä on vähemmän ja ne ovat suurempia. Miehelle selluliittia syntyy kastraation, hypogonadismin, Klinefelterin oireyhtymän tai eturauhassyöpään liittyvän estrogeeni- tai antiandrogeeniterapian seurauksena.

Selluliitin aiheutumisesta on useita teorioita. Selluliitin on esitetty olevan verinahan ja ihonalaisen kudoksen rakenteellinen häiriö, verenkiertohäiriö tai tulehdus.

Selluliittia pidetään usein esteettisenä haittana. Siihen on kehitetty erilaisia hoitoja, jotka tosin ovat tehottomia tai väliaikaisia.

## Lähteet
European Executive Express

**European Executive Express**  oli ruotsalainen vuonna 1997 perustettu lentoyhtiö, jonka kotikenttänä toimi Ruotsin Karlstad. Yhtiö lensi neljällä BAe Jetstream 31:llä ja kahdella BAe Jetstream 32EP:llä lähinnä Ruotsin sisäisiä lentoja, mutta myös mm. Helsingistä Mikkeliin sekä Maarianhaminasta Tukholmaan ja Turkuun. 

22. joulukuuta 2005 yhtiö haki itsensä konkurssiin talousvaikeuksien takia ja samalla kaikki sen työntekijät irtisanottiin.

## Lähteet
Raggamuffin

**Raggamuffin** eli **ragga** on reggaesta Jamaikalla 1980-luvulla syntynyt musiikkityyli. Sen digitaaliset rytmit ovat nopeatempoisempia ja hyökkäävämpiä kuin perinteiset reggae-rytmit, ja ragga onkin tunnettu uhmaavasta tyylistään. Siihen liittyy myös tietynlainen maskuliinisuus, varsinkin "alkuperäisiin" ragga-esityksiin, jotka olivat myös hyvin seksuaalisesti latautuneita. Raggan tunnetuimpia edustajia on ankarista yhteiskunnallisista kannanotoistaan ja afrikanistisesta ideologiastaan tunnettu Sizzla.
Stetinin M-9

**Stetinin M-9** (myös **Grigorovitš M-9**) oli venäläisen Stetininin valmistama kaksitasoinen lentovene, jota valmistettiin kaikkiaan noin 500 kappaletta. Koneet palvelivat ensimmäisessä maailmansodassa tiedustelu- ja pommitustehtävissä Mustallamerellä ja Itämerellä, ja olivat parhaimmillaan 32 eri merilentoaseman kalustona.

## Historia

Venäjän keisarikunnan laivasto hankki ennen ensimmäistä maailmansotaa Ranskasta Levequen suunnittelemia lentoveneitä, jotka valmisti FBA-yhtymä (). Pietarilaisen Stetinin-lentokonetehtaan suunnittelija Dmitri P. Grigorovitš kehitti näiden pohjalta kaikkiaan seitsemän erilaista konetyyppiä, joista eniten, lähes 500 kappaletta, valmistettiin tyyppimerkinnän M-9 saanutta lentovenettä. Konetyyppiä käytettiin pommitus- ja tiedustelutehtävissä Mustallamerellä ja Itämerellä, ja se oli parhaimmillaan 32 eri merilentoaseman kalustona. Kone sai kutsumanimen *Devjatka*, mikä tarkoitti suomeksi ysiä tai yhdeksikköä.

## Käyttö Suomessa

Suomi sai ensimmäisen M-9-koneen puolta vaihtaneen venäläisen upseerin lennettyä sen Antreaan 10. huhtikuuta 1918. Rekisteritunnuksen F 40 saanut kone upposi kuitenkin jo seuraavana päivänä kokemattoman ruotsalaisen lentäjän yrittäessä lentoonlähtöä. Venäläiset olivat rakentaneet Etelä- ja Lounais-Suomen alueelle ensimmäisen maailmansodan aikana kaikkiaan neljä lentoasemaa ja viisi pienempää tukiasemaa, ja ne päätyivät valkoisten ja saksalaisten haltuun sisällissodan loppuvaiheessa. Asemilta saatiin sotasaaliiksi useita lentokoneita ja muuta sotakalustoa, ja kaikkiaan kahdeksan M-9-konetta kunnostettiin lentokuntoisiksi. Koneet olivat ilmailuvoimien koulutuskäytössä vuoteen 1922 saakka pääasiassa Turun, Sortavalan sekä Helsingin Hermannin ja Santahaminan vesilentoasemilla. Suomalaislentäjät pitivät *Devjatkaa* lento-ominaisuuksiltaan kehnona, sillä kone oli raskas ohjata ja vaati lentäjältä paljon kokemusta. Tyypille sattui Suomessa kaksi kuolemaan johtanutta onnettomuutta.

## Tekniset tiedot

## Lähteet

## Aiheesta muualla
Stetinin M-15

**Stetinin M-15** oli venäläinen ensimmäisen maailmansodan aikainen lentovene.

Venäjän laivasto tilasi tätä kaukotiedusteluun tarkoitettua konetta sata kappaletta, tiedossa ei kuitenkaan ole valmistettiinko kaikki tilatut koneet. Kone oli lento-ominaisuuksiltaan muita Stetinin-lentoveneitä parempi, lisäksi sitä voitiin käyttää talvikaudella suksin ja kannuksella varustettuna.

## Käyttö Suomessa
Suomen ilmavoimat sai sisällissodan päätyttyä sotasaaliiksi kaksi venäläisten jättämää konetta. Toisen lensi venäläinen kapteeniluutnantti Jurij Herbert Turusta Ahvenanmaan saaristoon, jossa luovutti itsensä ja koneen valkoisten Skärgårdens Frikår:lle maaliskuussa 1918. Hän suoritti tälle yksikölle tiedustelulentoja, luovuttaen koneen myöhemmin Ilmavoimille. Kone oli käytössä 29. heinäkuuta 1919 asti, jolloin se upposi Sortavalassa ja poistettiin käytöstä. Toinen kone löytyi Turusta, mutta sitä ei kunnostettu lentokelpoiseksi.

## Tekniset tiedot
*Lähde:* 
* Tyyppi: Kaksipaikkainen ja -tasoinen lentovene
* Voimalaite: Hispano-Suiza 8 Aa, kahdeksansylinterinen nestejäähdytteinen V-moottori, teho 140 hv
* Kärkiväli: 11,9 m
* Pituus: 8,4 m
* Siipipinta-ala: 44,8 m²
* Tyhjäpaino: 840 kg
* Lentopaino: 1&nbsp;320 kg
* Suurin nopeus: 125 km/h
* Lakikorkeus: 3&nbsp;500 m
* Lentoaika: 5 h 30 min.

## Lähteet
*  

### Viitteet
S.I.A.I. (Savoia) S.9

**S.I.A.I. (Savoia) S.9** oli italialainen lentovene, jonka valmistus alkoi vuonna 1918. Sen valmistaja oli *Società Idrovolanti Alta Italia* (S.I.A.I.). S.9:n on väitetty perustuvan ranskalaiseen FBA-lentoveneeseen. 

## Käyttö Suomessa
Suomen ilmavoimilla oli yksi S.9 -lentovene, jonka Italia lahjoitti Suomelle syyskuussa 1919. Se tuhoutui majuri Väinö Mikkolan ohjaamana Santahaminassa toukokuussa 1920, kun kone osui vedenpintaan liian suurella vajoamisnopeudella. Italiasta yritettiin syyskuussa 1920 tuoda ilmavoimille kaksi suomalaisen tupakkatehtailija A. K. Christidesin rahoittamaa konetta lisää. Koneet kuitenkin tuhoutuivat siirtolennon alussa, todennäköisesti potkurien hajoamisen takia. Surmansa saaneita lentäjiä kutsutaan alppilentäjiksi.

## Tekniset tiedot
* Tyyppi: Kaksipaikkainen ja -tasoinen lentovene
* Moottori: Fiat A-12 bis, teho 220 kW (300 hv)
* Kärkiväli: 13,2 m
* Pituus: 10 m
* Korkeus: 3,9 m
* Siipipinta-ala: 48,1 m²
* Lentopaino: 1&nbsp;740 kg
* Suurin nopeus: 140 km/h
* Lentoaika: 4 h.

## Lähteet
*  
*  

### Viitteet
Aku Syrjä

**Aku Sakari Syrjä** (s. 4. huhtikuuta 1959 Ylöjärvi) on suomalainen muusikko, joka on toiminut Eppu Normaalin rumpalina, Eppu Normaali Oy:n toimitusjohtajana ja Akun tehtaan johtajana. Hänen muita yhtyeitään ovat olleet Screaming Thunders ja AllWays+, joissa hän on soittanut rumpuja. Hän on myös tuurannut Henkka Hyppöstä Nyrok Dolls -yhtyeen rumpalina.

Vuonna 2000 Syrjä toimi Eläkeläisten rumpalina yhtyeen Saksan ja Hollannin kiertueella, jossa hän esiintyi nimellä Sakari Liimatainen. Hän on esiintynyt myös muun muassa tv-sketsisarjassa nimeltä *[[Epilaattori (tv-sarja)|Epilaattori]]*.

Aku Syrjä on Eppu Normaalin kitaristin Mikko Syrjä ja laulaja Martti Syrjän serkku. Hänen isänsä Seppo Syrjä on taittaja ja pilapiirtäjä. Hänen setiään taas ovat Juhani Syrjä ja Jaakko Syrjä, joka on Mikon ja Martin isä. Akun veli Heikki Syrjä on käsikirjoittaja.

## Soolojulkaisut
* Ringo ja Aku / Sikaillaan (single, 1980)
* Aku Syrjän soolosingle on julkaistu Eppu Normaalin kokoelmilla *[[Aku, Juha, Martti ja Mikko² – soolot]]* (1987) ja *[[Hatullinen paskaa / Soolot]]* (1990).

## Lähteet

## Aiheesta muualla
* Eppu Normaalin verkkosivu
* Aku Syrjän esittely fanisivuilla
Stetinin M-16

**Steninin M-16** (tunnettiin myös nimityksillä **MVA M-16** ja **Grigorovitš M-16**) oli venäläinen ensimmäisen maailmansodan aikainen meritiedustelu- ja koulukone.

Dmitri Grigorovitš suunnitteli M-16-koneen ranskalaisen Farman F.30 -vesikoneen pohjalta. Kellukkeilla tai vaihtoehtoisesti suksilla varustetun koneen lento-ominaisuudet olivat huonot, silti sitä valmistettiin noin 50 kappaletta.

## Käyttö Suomessa
Suomen ilmavoimat sai käyttöönsä sisällissodassa viisi venäläisten jättämää konetta sekä runsaasti varaosia. Osista koottiin myöhemmin yksi kone lisää. Koneet olivat jo käyttöön otettaessa huonokuntoisia. Luutnantti Väinö Mikkola yritti kuljettaa Stetinin-koneella senaatin puheenjohtajan Svinhufvudin Helsingistä Vaasaan helmikuussa 1918, lento jouduttiin kuitenkin keskeyttämään moottorihäiriön takia. Farmaneiksi Suomessa kutsuttuja koneita käytettiin ilmavoimissa vuoteen 1923 asti. Suomen ensimmäinen laskuvarjohyppy tehtiin 17. kesäkuuta 1922 M-16-koneesta, hyppääjä oli E. Erho.

## Tekniset tiedot
* Tyyppi: kaksipaikkainen ja -tasoinen meritiedustelu- ja koulukone
* Moottori: 9-sylinterinen nestejäähdytteinen Salmson-tähtimoottori, teho 150 hv
* Kärkiväli: 18 m
* Pituus: 8,6 m
* Tyhjäpaino: 1&nbsp;100 kg
* Lentopaino: 1&nbsp;450 kg
* Suurin nopeus: 110 km/h
* Lakikorkeus: 2&nbsp;500 m
* Lentoaika: 4 h.

## Lähteet
*  

### Viitteet

## Aiheesta muualla
* 

__NOTOC__
X-bosoni

**X-bosoni** on hiukkasfysiikassa oletettu toistaiseksi löytymätön alkeishiukkanen, samantapainen kuin heikon vuorovaikutuksen välittäjäbosonit eli W- ja Z-bosonit, mutta X-bosoni edustaa aiemmin tuntematonta voimaa, jollaista suuri yhtenäisteoria ennustaa olevan olemassa. Sen tehtävä olisi välittää suoraa vuorovaikutusta leptonien ja kvarkkien välillä. Toinen samantyyppinen alkeishiukkanen olisi nimeltään Y-bosoni. X-bosonin antihiukkanen on anti-X-bosoni. X-bosonin arvellaan ääriolosuhteissa rikkovan baryonilukua.

## Katso myös
* Higgsin bosoni

## Lähteet
David Richards

**David Pender Richards** (s. 3. kesäkuuta 1952 Wales, Yhdistynyt kuningaskunta) on englantilainen rallin ja Formula 1 -kilpa-autoilun merkittävä vaikuttaja. Hän myös omistaa urheiluautovalmistaja Aston Martinin.

## Ura

Richards on toiminut Ari Vatasen kartanlukijana rallin MM-sarjassa voittaen kaudella 1981 hänen vierellään maailmanmestaruuden. F1-sarjassa hän on toiminut tallipäällikkönä Benettonilla sekä BAR-tallissa. Hondan ostettua BAR:n Richards joutui vetäytymään tehtävästään. Ralliautoilun puolella hän on toiminut Prodriven tallipäällikkönä, jonka puitteissä pyöritti Subarun rallitoimintaa, joka päättyi Subarun vetäytymiseen lajista kauden 2008 jälkeen. Prodrive ajatti myös Mini John Cooper Works WRC autoa MM-sarjassa vuosina 2011-2013, vaikka menettikin tehtaan virallisen tuen alkuvuodesta 2012.

Richards omisti myös rallin MM-sarjan kaupalliset oikeudet omistavan International Sportsworld Communicatorsin (ISC) huhtikuussa 2000. ISC panosti tämän jälkeen televisionäkyvyyden parantamiseen ja muun muassa *[[World Rally Championship (pelisarja)|World Rally Championship]]*-pelisarjaan PlayStationille. Richards ilmoitti kesäkuussa 2006 astuvansa sivuun ISC:stä ja keskittyvänsä Subaru World Rally Teamiin ja Formula 1:een. 

F1-kuljettaja Jenson Buttonia pidetään hänen löytönään.

Vuonna 2006 Richardsin Prodrive-talli valittiin monien hakijoiden joukosta kaudeksi  Formula 1 -sarjaan. Richardsin ohella paikkaa tavoittelivat muun muassa entinen tallipäällikkö Eddie Jordan ja entisen F1-kuljettaja Jean Alesin johtama japanilainen Direxiv-ryhmittymä. Prodrive ei kuitenkaan osallistunut kyseiselle kaudelle, koska talli ajautui asiakastallien autoja koskevaan kiistaan FIA:n kanssa. Talli haki paikkaa uudelleen kaudelle , mutta ei tullut hyväksytyksi. 

Richardsin Prodrive ajattaa tällä hetkellä esimerkiksi Aston Martinin rata-autoja eri kestävyyskisoissa.

Vuonna 2005 Richardsista ja Prodrivesta julkaistiin moottoriurheilusta kertova kirja "Driven Man: David Richards, Prodrive and the Race to Win".

## Kunnianosoitukset
Vuonna 2005 Richards sai Brittiläisen imperiumin komentajan (Commander of the Order of the British Empire, CBE) arvonimen ansioistaan moottoriurheilussa. Vuonna 2017 Ranskan autokerho Automobile Club de l’Ouest (ACO) palkitsi hänet pitkäkestoisesta omistatuneisuudesta Le Mansin 24 tunnin ajoja kohtaan "Spirit of Le Mans" -palkinnolla. Lisäksi hänelle on myönnetty vuonna 2017 kunniajäsenyys Motor Sport Hall of Fame -kunniagalleriassa sekä Prodriven autotehtaansa menestyksen kunniaksi Industry Champion Award -palkinto.

## Lähteet

## Aiheesta muualla
* Prodriven viralliset sivut 
*"David Richards - Driven man" -kirja
Spad S.34

**Spad S.34** oli ranskalainen koulukone, joka lensi ensi kertaa kesäkuussa 1920. Se oli rinnakkaisistuttavana koulukoneena äärimmäisen harvinainen 1920-luvulla. Koneita valmistettiin 150 kappaletta, joista 125 Ranskan asevoimille, joka käytti niitä vuoteen 1936 asti.

## Käyttö Suomessa
Suomen ilmavoimat osti kaksi S.34-konetta elokuussa 1921. Niitä käytettiin Utissa, Viipurissa ja Santahaminassa. Molempien koneiden kunto heikkeni, kun niitä käytettiin runsaasti ja huollettiin huonosti. 1925 ne olivat jo purettuina varastossa, kun ne koottiin ja sijoitettiin rullausharjoituskoneiksi Ilmailukoululle.

## Tekniset tiedot

* Tyyppi: kaksipaikkainen, kaksitasoinen, rinnakkainistuttava yksimoottorinen koulukone
* Rakenne: puurakenteinen
* Kärkiväli: 8,16 m
* Pituus: 6,5 m
* Korkeus: 2,3 m
* Siipipinta-ala: 21 m²
* Tyhjäpaino: 450 kg
* Lentopaino: 700 kg
* Moottori: Le Rhone C, teho 80 hv.
* Suurin nopeus: 130 km/h
* Lakikorkeus: 4&nbsp;000 m
* Lentoaika: 3 h.

## Lähteet
*  

### Viitteet
Auringon säde

**Auringon säde** R_\bigodot on tähtitieteessä usein käytetty mittayksikkö tähtien säteen ilmaisemiseen.

1 R_\bigodot on 
Auringon säde mitattuna ekvaattorilta, eli , joka taas on 0,0046 astronomista yksikköä (AU).

Auringon säde on ekvaattorilta mitattuna hieman suurempi kuin navoilta mitattuna.

R_\bigodot = 6{,}960 \cdot 10^8 \, \hbox{m} = 0{,}00465247 \, \hbox{AU}
Auringon massa

**Auringon massa** M_\bigodot on tähtitieteessä käytetty massan mittayksikkö, jolla mitataan muun muassa tähtien, tähtienvälisten pilvien ja galaksien massoja. Se on noin 2 kvintiljoonaa kilogrammaa:
M_\bigodot = 1{,}9891 \cdot 10^{30} \, \hbox{kg}

Tämä on noin 333&nbsp;000 kertaa Maan massa ja suunnilleen 1&nbsp;000 kertaa Jupiterin massa.
Spad S.VII

**Spad S.VII** oli ranskalainen, kaksitasoinen, yksimoottorinen ja yksipaikkainen, ensimmäisen maailmansodan aikainen hävittäjälentokone. 

## Historia
Louis Béchereaun suunnittelema ja huhtikuussa 1916 ensilentonsa tehnyt **Spad Type V** -prototyyppi osoittautui Ranskan ilmavoimien kokeissa edeltäjiään huomattavasti suorituskykyisemmäksi ja kestävämmäksi konstruktioksi. Prototyypin pohjalta kehitetyn S.VII-sarjatuotantomallin tuotanto käynnistettiin pikimmiten, ja ensimmäiset koneet päästiin ottamaan käyttöön elokuussa 1916. SPAD-yhtiön () lisäksi koneita valmisti kahdeksan muuta ranskalaista lentokonetehdasta. Kokonaistuotantomäärä nousi lähteestä riippuen 3&nbsp;700&nbsp;– 5&nbsp;800 koneyksilöön, mistä lisenssillä noin 100 kappaletta Venäjällä ja 220 Isossa-Britanniassa. Tuotannon aikana tapahtuneen kehityksen ansiosta konetyypin moottoriteho nousi noin 100 kilowatin tehosta lopputuotannon koneiden noin 180 kilowatin tehoon. Suuremmilla siivillä varustettu Spad S.XIII alkoi korvata S.VII-mallia tuotannossa toukokuussa 1917. S.VII pysyi tästä huolimatta etulinjan taistelukäytössä kesään 1918 saakka.

## Käyttö Suomessa
Suomen ilmavoimat sai sotasaaliiksi yhden Spad S.VII -koneen Utin lähellä sijainneilta Kaipiaisilta. Punaiset olivat hylänneet sen huonokuntoisena, sillä koneesta puuttuivat esimerkiksi alasiivet. Kone kuljetettiin Santahaminaan, missä se odotti pakattuna Ranskasta tilattujen varaosien saapumista. Koneen kunnostaminen käynnistyi huhtikuussa 1919, ja se lensi lopulta melko paljon Utin lentokentällä vuosina 1921–1923. Alkuun tunnuksella D.76/18 ja myöhemmin 1.D.445 tunnettu kone oli päiväkäskyn nojalla jonkin aikaa vain majuri Aarne Snellmanin yksityiskäytössä. Sitä oli tarkoitus käyttää vuonna 1923 hävittäjälentäjäkursseilla Utissa, mutta kone vaurioitui pahoin 30. toukokuuta 1923, kun sen toinen etupyörä oli irronut, minkä seurauksena kone oli mennyt nokilleen. Lentäjä Väinö Bremer selvisi onnettomuudesta vammoitta.

Koneen alkuperästä ei ole säilynyt tietoa, ja on epäselvää, onko se ranskalaista vai venäläistä tuotantoa. Säilyneiden kuvien perusteella 1.D.445 vastasi ulkoasultaan Ranskan sarjatuotannon keskivaiheen koneita.

## Tekniset tiedot

## Lähteet

## Aiheesta muualla
Dimitri Klepinine

**Dimitri Andrejevitš Klepinin** (*Дмитрий Андреевич Клепинин*; 14. huhtikuuta 1904, Pjatigorsk, Venäjä – 10. helmikuuta 1944, Dora, Saksa) oli venäläissyntyinen, ranskalainen ortodoksipappi. Hän vaikutti Pariisissa toisen maailmansodan aikana, joutui natsien vangitsemaksi helmikuussa 1943 ja menehtyi vuotta myöhemmin keuhkokuumeeseen Doran keskitysleirillä.

Isä Dimitri Klepinine kanonisoitiin yhdessä äiti Maria Skobtsovan kanssa Pyhien joukkoon kuuluvaksi Ekumeenisen patriarkaatin Pyhän Synodin päätöksellä vuonna 2004.
Tämä kanonisointi, jossa lisäksi kanonisoitiin Marian poika Georgi Skobtsov (1921–1944) sekä isä Aleksis Medvedkov (1867–1934) ja Elia Fondaminski (1880–1942), oli ensimmäinen kerta, kun ortodoksinen kirkko kanonisoi Länsi-Euroopassa asuneita henkilöitä.

Ranskan uusmarttyyrien yhteiseksi muistopäiväksi Konstantinopolin Pyhä Synodi määräsi heinäkuun 20. päivän.

## Aiheesta muualla
* Saint Dimitri Klepinine (1904-1944). Pages Sainte Marie Skobtsov. 
* The official act of canonization. In Communion.
Georgi Skobtsov

**Georgi Skobtsov** (1921–1944) on ranskalainen maastamuuttaja ja äiti Maria Skobtsovan poika, joka julistettiin pyhäksi yhdessä äitinsä kanssa Pyhien joukkoon kuuluvaksi Ekumeenisen patriarkaatin Pyhän Synodin päätöksellä vuonna 2004.

Tämä pyhäksi julistaminen, jossa äiti Marian lisäksi julistettiin pyhäksi isä Aleksis Medvedkov (1867–1934), isä Dimitri Klepinine (1904–1944) ja Elia Fondaminski (1880–1942), oli ensimmäinen kerta, kun ortodoksinen kirkko julisti pyhäksi Länsi-Euroopassa asuneita henkilöitä.

Ranskan uusmarttyyrien yhteiseksi muistopäiväksi Konstantinopolin Pyhä Synodi määräsi heinäkuun 20. päivän.
Anthony Davidson

**Anthony Denis Davidson** (s. 18. huhtikuuta 1979 Hemel Hempstead, Englanti, Iso-Britannia) on entinen brittiläinen autourheilija. Hän voitti Sebringin 12 tunnin ajon vuonna 2010. Hän sijoittui neljänneksi Le Mansin 24 tunnin ajossa vuonna 2011.

Vuonna 1987 hän aloitti karting-uransa. Kart-urallansa hän ajoi kartingia Britannian, Euroopan ja Pohjois-Amerikan sarjoissa. Hän siirtyi autoihin vuonna 1999, jolloin hän voitti Britannian Formula Ford -talvisarjan mestaruuden. Vuonna 2000 Davidson voitti Formula Ford Festival World Cup -kilpailun ja sijoittui kolmanneksi Britannian Formula Ford -sarjassa. Hän voitti McLaren Autosport BRDC Award -palkinnon 2000. Samana vuonna hän voitti FIA European Formula 3 Cupin mestaruuden ja sijoittui kolmanneksi Masters of Formula 3 -kilpailussa ja toiseksi Britannian F3-sarjassa.

Davidson työskenteli Toyotan tehdaskuljettajana FIA World Endurance Championship -sarjassa kauden 2021 Bahrainin 8 tunnin ajoon saakka, kunnes ilmoitti lopettavansa kilpa-ajajan uransa kyseiseen kilpailuun. Hän työskentelee Mercedes AMG Petronas F1 -tallin simulaattoriajajana ja myös englantilaisen Sky Sports F1 HD televisiokanavan F1-analyytikkona.

## Formula 1 -ura
Davidson testasi BAR-tallin autoa kaudella 2001. Hän ajoi ensimmäiset Formula 1 -kilpailunsa Minardin ratissa kaudella 2002. Hän korvasi kilpailuissa tallin Alex Yoongin, joka oli sivussa aikaisempien kisojen karsiutumisien johdosta. Davidson ei vakuuttanut kilpailuissa eikä saanut kilpakuljettajan paikkaa seuraavaksi kaudeksi, joten hänen oli tyydyttävä testikuljettajan paikkaan BAR-tallissa. Kun tallin toinen testikuljettaja Takuma Satō sai kilpakuljettajan paikan kauden 2003 viimeisessä osakilpailussa, tuli Davidsonista tallin kolmas kuljettaja.

### Kaudet 2004–2006

Kaudella 2004 Davidson oli BAR-tallin kolmas kuljettaja ja ajoi tallin kolmatta autoa perjantain ensimmäisissä harjoituksissa. Kaudella 2005 Davidson ajoi yhden kisan tuuraten Takuma Satōa Malesian GP:ssä, mutta joutui keskeyttämään tekniseen vikaan jo kilpailun alkukierroksilla. Kaudella 2006 Davidson toimi Hondan testikuljettajana.

### Kaudet 2007–2008

Kausi 2007 oli Davidsonin ensimmäinen täysi kausi F1-sarjassa. Hän ei yltänyt kauden aikana kisassa kertaakaan kahdeksan parhaan joukkoon ja jäi siten pisteittä. Davidson jatkoi Super Agurin toisena kilpakuljettajana myös kaudella 2008. Talli kuitenkin kärsi isoista talousvaikeuksista ja sulki lopulta talousvaikeuksien takia ovensa Espanjan GP:n jälkeen, jolloin Davidson jäi ilman ajopaikkaa. Myöhemmin Davidson toimi Hondan ja Brawn GP:n testikuljettajana. Hän toimi myös BBC Radio 5 Live kanavan kommentaattorina. Davidson yritti paluuta F1-sarjaan kaudelle 2011 Virgin ja Lotus-talleissa, mutta ei saanut kilpakuljettajan paikkaa. Hän toimi kaudella Mercedeksen testikuljettajana.

## Formula 1 -tulokset

### Kaudet numeroina

## Lähteet
* http://www1.skysports.com/formula1/presenters/anthony-davidson

## Viitteet

## Aiheesta muualla

* Virallinen sivusto
* Anthony Davidson: tilastot 
* Driverdb
Elia Fondaminski

**Elia Fondaminski** ( 1880–1942) oli syntyjään venäjänjuutalainen kirjailija ja poliitikko. Hän kuului 1910-luvulla eser-puolueen johtoon ja oli mukana Kerenskin väliaikaisessa hallituksessa Mustanmeren laivaston komissaarina.
Vuodesta 1919 hän asui Ranskassa.

Fondaminski pidätettiin heinäkuussa 1941 ja lähetettiin juutalaisena keskitysleirille. Siellä hän omaksui ortodoksisen uskon. Fondaminski kuoli Auschwitzissa marraskuussa 1942.

Hänet kanonisoitiin yhdessä äiti Maria Skobtsovan kanssa Pyhien joukkoon kuuluvaksi Ekumeenisen patriarkaatin Pyhän Synodin päätöksellä vuonna 2004.
Tämä kanonisointi, jossa äiti Marian lisäksi kanonisoitiin hänen poikansa Georgi Skobtsov (1921–1944), isä Aleksis Medvedkov (1867–1934) ja isä Dimitri Klepinine (1904–1944), oli ensimmäinen kerta, kun ortodoksinen kirkko kanonisoi Länsi-Euroopassa asuneita henkilöitä.

Ranskan uusmarttyyrien yhteiseksi muistopäiväksi Konstantinopolin Pyhä Synodi määräsi heinäkuun 20. päivän.
Aurinkoa muistuttava tähti

**Aurinkoa muistuttava tähti** on auringonkaltainen tähti, joka saattaisi olla Auringon kaksonen, mutta tätä ei voida varmasti sanoa.
Näille tähdille on tyypillistä, että ne ovat spektriluokan F tai G pääsarjan tähtiä.

* Pintalämpötila poikkeaa Auringosta -+500 (noin 5&nbsp;300 -- 6&nbsp;300 kelviniä) 
*spektriluokka noin F6 -- G8
* Väri-indeksi noin 0,59 -- 0,69 
* Metallipitoisuus 0,5 -- 2 kertaa Auringon.
* 1 magnitudin päässä nollaiän pääsarjasta (ZAMS)
* Liikesuunta galaksissa mikä tahansa, ei tarvitse kuulua Linnunradan kiekkoon niin kuin Aurinko.
* Ei lähekkäinen kaksoistähti , joka kiertää 10 päivässä tai alle.
Peter Sauber

**Peter Sauber** (s. 13. lokakuuta 1943 Zürich, Sveitsi) on sveitsiläinen Sauberin Formula 1 -tallin perustaja. Sauber kouluttautui sähköasentajaksi, mutta vaihtoi alaa autokauppiaaksi ja siirtyi Hinwil-nimiseen sveitsiläiseen kaupunkiin. 

Sauberin perustama talli pääsi Formula 1 -kisoihin vuonna 1993. Vuonna 2005 BMW osti tallin. Sauber jätti johtajan paikan, mutta jatkoi tallin neuvonantajana. Kun BMW päätti lopettaa kilpailemisen Formula 1 -sarjassa kauden 2010 jälkeen, Sauber osti tallin takaisin itselleen.

Lokakuussa 2012 Sauber siirtyi pois tallin päivittäisistä johtotehtävistä, mutta jatkaa hallituksen puheenjohtajana.

## Lähteet
Kairon oopperatalo

**Kairon oopperatalo** on osa Kansallista kulttuurikeskusta, joka on Kairon tärkein esiintyvän taiteen esityspaikka. Egyptin parhaimmat musiikin esiintyjäryhmät pitävät kotipaikkanaan tätä kulttuurikeskusta, joka sijaitsee Niilin Geziran saaren eteläosassa lähellä Kairon keskustaa.

Oopperatalo on vihitty käyttöön 10. lokakuuta 1988. Rakennuskompleksin rahoitus järjestyi Japanin lahjoittaessa varat Egyptille presidentti Hosni Mubarakin vieraillessa Japanissa huhtikuussa vuonna 1983. Rakennustyöt aloitettiin toukokuussa 1985 ja rakennustyöt kestivät kolme vuotta.

Kairon alkuperäinen oopperatalo, Khedivial-oopperatalo, tuhoutui tulipalossa vuonna 1971. Kairo oli ilman oopperataloa miltei kaksi vuosikymmentä uuden oopperatalon valmistumiseen asti.

## Oopperatalon salit
***Suuri sali**:  25 metriä leveä, 20 metriä  syvä ja 10 metriä korkea näyttämö. Neljässä tasossa 1300 hengen katsomo, jossa kolme katsomotasoa kiertää salia lattiatason porrastettujen penkkirivien ja orkesterisyvennyksen yläpuolella. Ylimmällä tasolla on presidentin aitio, jonne noustaan aulasta hissillä. Näyttämötilaa käytetään ooppera-, orkesteri- ja balettiesityksiin.
***Pieni sali**: Kamarimusiikki - ja konserttiesityksiin käytettävässä salissa on 500 hengen katsomo yhdessä tasossa. Näyttämötila voidaan laajentaa aulan kanssa yhdeksi tilaksi, jolloin tilaa on kaksinkertaisesti erikoistilaisuuksia varten.
***Ulkoilmateatteri**: akustisesti suunniteltu aukio, jota voidaan käyttää ulkoesityksiin.

## Aiheesta muualla

*Kairon oopperatalon web-sivut 
*Kairon oopperatalo - hallituksen web-sivut
Ross Brawn

**Ross Brawn** (s. 23. marraskuuta 1954 Manchester, Englanti, Iso-Britannia) on brittiläinen entinen Mercedes GP:n Formula 1 -tallin tallipäällikkö, ja nykyinen Formula 1 moottoriurheilunjohtaja.  

Brawn toimi formulauransa alussa Benettonin ja Ferrarin teknisenä johtajana. Kausina - hän toimi tallipäällikönä Hondan F1-tallissa. Pesti päättyi yllättäen, kun Honda vetäytyi F1-sarjasta kauden 2008 jälkeen. Ross Brawn osti tallin itselleen ja nimesi sen Brawniksi. Kaudella  Brawn voitti sekä kuljettajien että valmistajien maailmanmestaruudet. Ross Brawn myi tallinsa Mercedes-Benzille ja jatkoi uuden Mercedes-tallin tallipäällikön tehtävissä. Vuoden 2013 päätteeksi hän jätti tallin.

## Ura

### Taktikkona

Ross Brawn jätti vuonna 1976 työnsä Britannian atomienergian tutkimuskeskuksessa ja siirtyi intohimonsa, autourheilun, pariin.
Frank Williams palkkasi Brawnin vuonna 1978 vasta perustettuun Formula 1 -talliinsa. Williamsilta hän siirtyi Jaguarille vuonna 1989 ja edelleen Benettonille vuonna 1992. Hänen katsotaan osaltaan olleen teknisenä johtajana Michael Schumacherin menestyksen takana tämän voittaessa maailmanmestaruuksia. Vuonna 1996 Brawn seurasi Schumacheria Italiaan Ferrarille. Brawn tuli tunnetuksi tallia eteenpäin ajaneena voimana, sillä Brawnin mukaan aina voidaan parantaa tuloksia, ja ainoastaan siten saavutetaan menestystä. Erityisesti Brawnin kykyä tehdä oikeita kisan aikaisia taktisia ratkaisuja pidetään ilmiömäisenä. Ferrari myös palkitsi Brawnin avokätisesti: F1 Racing -lehti arvioi vuonna 2006 Brawnin ansainneen noin viisi miljoonaa dollaria vuodessa Ferrarilla jo muutaman kauden ajan. Kauden 2006 jälkeen Brawn ilmoitti pitävänsä välivuoden.

### Tallipäällikkönä

Välivuoden jälkeen Brawn palasi F1:n pariin siirtymällä Hondan F1-tallin tallipäälliköksi marraskuussa 2007.  Tätä tehtävää Brawn hoiti vuoteen 2009, jolloin Honda päätti yllättäen jättää Formula 1-sarjan. 

Kun ostajaa ei löytynyt, joutui Brawn ostamaan tallin, jonka hän nimesi Brawn GP:ksi. Talli teki historiaa kaudella  voittamalla sekä valmistajien että kuljettajien mestaruudet samalla kaudella. Onnistuneen kauden jälkeen Ross Brawn myi enemmistön tallistaan Mercedes-Benzille. Talli vaihtoi nimensä Mercedes GP:ksi ja Brawn nimettiin jatkamaan sen tallipäällikkönä. Hän jätti tallipäällikön tehtävät vuoden 2013 päätteeksi.

## Lähteet
Hr1

Raskas pikajunaveturi **Hr1** (ennen vuoden 1942 nimiuudistusta **P1**), eli tuttavallisemmin **Ukko-Pekka**, oli Valtionrautateiden voimakkain henkilöliikenteen höyryveturi. Tyyppiä rakennettiin kaiken kaikkiaan 22 kappaletta Lokomon ja Tampellan konepajoilla vuosina 1937–1957. Veturin pyörästöjärjestys on 4-6-2 ja suurin sallittu nopeus 110&nbsp;km/h. Veturin massa on 93 tonnia, mutta työkunnossa sen kokonaismassaa kasvattavat tämän lisäksi noin 63 tonnia vettä ja hiiltä.

Hr1 muistuttaa suuresti saman aikakauden raskasta rahtijunaveturia Tr1 ”Risto”. Ulkoasultaan veturit muistuttavat toisiaan. Siinä missä "Ukko-Pekoissa" on kolme kookasta vetävää pyöräparia, ”Ristoissa” oli neljä akselia pienemmillä pyörillä. Ratkaisulla Tr1 pystyi vetämään raskaampia junia nopeuden kustannuksella.

Suomessa on jäljellä vielä kaksi Ukko-Pekka-veturia, joita voidaan käyttää liikennöintiin. Riihimäelle on sijoitettu Ukko-Pekka numero 1021. Sen omistaa VR. Kouvolassa säilytetään toista Ukko-Pekkaa, numeroltaan 1009. Kouvolan veturin toimintaa pyörittää Höyryveturimatkat 1009 -yhtiö, joka järjestää tilausajoja.

## Hr1-vetureiden yksilötiedot

## Lähteet
*
*

### Viitteet

## Aiheesta muualla

*   
* 
* Kiskot ritisivät, kun 150 tonnin veturijättiläinen ajoi ulos tehtaalta, ja heikkopäisiä hirvitti kun Suomen rautateillä ajettiin ensi kertaa 110 kilometrin vauhtia, Aamulehti, 17.10.1937, nro 280, s. 7, Kansalliskirjaston digitaaliset aineistot
Ukko-Pekka

**Ukko-Pekka** voi tarkoittaa seuraavia:
* Suomen tasavallan presidentin Pehr Evind Svinhufvudin lempinimi
* raskaan pikajunaveturin Hr1 lempinimi
* suomalaisen sotilaskiväärin M39 lempinimi
* S/S Ukkopekka, höyrylaiva
* Ukko-Pekan silta, silta Naantalissa
* Ukkopekka, Reserviupseerikoulun kurssi 177
*Ukko-Pekka (Casey Jr.), veturi Dumbossa

## Etunimenä
* Ukko-Pekka Luukkonen (s. 1999), jääkiekkomaalivahti
* Ukko-Pekka Yliranta (s. 1990), suomalainen harmonikansoittaja.
Ministerineuvosto

**Ministerineuvosto** voi tarkoittaa seuraavia:

* Euroopan unionin neuvosto, Euroopan unionin elin, johon kuuluvat jäsenvaltioiden ministerit
* Neuvostoliiton ministerineuvosto, Neuvostoliiton hallitus vuosina 1946-1991
* Pohjoismaiden ministerineuvosto, Pohjoismaiden hallitusten yhteistyöelin
Mikroturbulenssi

**Mikroturbulenssi** (ξ ,*ksii, ksi, xi*, vturb ) on tähtitieteessä luku, jolla mitataan tähden pinnan rauhallisuutta spektristä. Auringon mikroturbulenssi ξO on 1,20 km/s. Mikroturbulenssin maksimiraja on 5 km/s. Mikroturbulenssi leventää spektriviivoja. 
Sykkivillä jättiläistähdillä sykkimisen aiheuttamat shokkiaallot vahvistavat mikroturbulenssia.
Mikroturbulenssilla tarkoitetaan myös pienen mittakaavan pyörteisyyttä Maan ilmakehässä tms.
Varsinkin suurissa jättiläistähdissä esiintyy jopa 50 km/s suuruista **makroturbulenssi**a, sillä jättiläistähdissä
konvektiorakeet eli granulat ovat huomattavan suuria.
Gianmaria Bruni

**Gianmaria "Gimmi" Bruni** (s. 30. toukokuuta 1981 Rooma) on italialainen autourheilija ja entinen Formula 1 -kuljettaja. F1-luokassa hän ajoi kaudella 2004. Kausina 2005 ja 2006 Bruni ajoi GP2-sarjassa.

## Ura
Bruni syntyi Roomassa Italiassa. Kymmenenvuotiaana hän valehteli ikänsä päästäkseen ajamaan kartingia (minimi-ikä oli 12 v.). 

Ensimmäisen kerran Bruni pääsi ajamaan kilpa-autoa Italian Formula Renault -sarjassa vuonna 1997. Hän voitti sarjan vuonna 1998, ja siirtyi sen jälkeen Euroopan Formula Renault sarjaan vuodeksi 1999. Senkin voitettuaan seuraava sarja oli Ison-Britannian Formula 3, jossa hän oli viides vuonna 2000 ja neljäs vuonna 2001.

Kisattuaan monissa samanlaisissa Euroopan sarjoissa Bruni pääsi kokeilemaan F1-autoa, kun Minardin F1-tiimi halusi kokeilla hänen kykyjään. Hän päätyi Minardin testikuljettajaksi vuodeksi 2003. Seuraavana vuonna hän löysi sponsoreita päästäkseen Minardin kilpakuljettajaksi. Hän ajoi Minardin kilpakuljettajana kaudella 2004, muttei saanut yhtään MM-pistettä, koska auto oli sarjan huonoin.

Bruni siirtyi GP2-sarjaan vuonna 2005. Ensimmäisen kilpailunsa sarjassa hän voitti Espanjassa Barcelonassa ja ajoi toiseksi Monacossa. Hän lähti Coloni-tallista kesken kauden ja siirtyi Durango-talliin. Hän ajoi itsensä paalulle ensimmäisessä kisassaan uudessa tallissa Spa-Francorchampsin kilpailussa. Kilpailussa hän joutui keskeyttämään. Seuraavalla kaudella Bruni ajoi Trident tallissa voittaen kaksi kilpailua. Vuonna 2007 Bruni siirtyi FIA GT Championships sarjaan. Bruni kilpaili Le Mansin 24 tunnin ajossa vuonna 2008. Vuosina 2012 ja 2014 Bruni, suomalainen Toni Vilander ja Giancarlo Fisichella voittivat GTE Pro -luokassa Le Mansin 24 tunnin kilpailussa.

Nykyään Bruni kilpailee FIA World Endurance Championship urheiluautosarjassa. Vuonna 2014 Bruni voitti GT Pro luokan maailmanmestaruuden yhdessä Toni Vilanderin kanssa.

## Tulokset
### Formula 1 -tulokset

### F1-kaudet numeroina

### GP2-tulokset

### FIA WEC -tulokset

### Le Mansin 24 tunnin ajon tulokset

## Lähteet

## Aiheesta muualla
* Kotisivut
Kairon kuninkaallinen ooppera

**Kairon kuninkaallinen ooppera** oli Kairon alkuperäinen oopperatalo Egyptissä. Oopperatalo vihittiin käyttöön vuonna 1869 ja se tuhoutui tulipalossa 28. lokakuuta 1971. Se oli Afrikan ensimmäinen oopperatalo.

Kediivi Ismail oli tilannut oopperatalon rakennettavaksi juhlistamaan Suezin kanavan avajaisia. Talon suunnittelivat italialaiset arkkitehdit Pietro Avoscani ja Rossi. Talo suunniteltiin 850 hengelle ja se oli rakennettu pääosin puusta. Oopperatalo sijaitsi Egyptin pääkaupungissa Kairon Asbakin ja Ismailyyan kaupunginosien välissä.

Giuseppe Verdin ooppera *[[Rigoletto]]* oli valittu ensimmäiseksi oopperaesitykseksi oopperatalon avajaisiin 1869. Ismail oli suunnitellut hieman laajempaa esitystä uudelle teatterilleen. Oopperaesityksen valmistumisen kuukauden viiveen jälkeen, joka johtui Preussin sodasta, Verdin uusi ooppera *[[Aida]]* sai ensiesityksen Khedivial-oopperatalossa 24. joulukuuta 1871.

Aikaisin aamulla 28. lokakuuta 1971 oopperatalo tuhoutui tulipalossa maata myöten. Kaikki puurakennelmat tuhoutuivat jättäen jälkeensä vain kaksi Mohammed Hassanin veistämää patsasta.

Alkuperäisen oopperatalon tuhoutumisen jälkeen Kairo oli ilman oopperataloa miltei kaksi vuosikymmentä ennen uuden Kairon oopperatalon valmistumista vuonna 1988.

## Lähteet
Tähden ikä

**Tähden ikä** mitataan monin tavoin.
Yleensä käytetään litiumin Li ja berylliumin Be runsautta.
Nämä heikkenevät iän myötä. 
Tähden ikää voidaan karkeasti arvioida sen massan, pintalämpötilan ja kirkkauden perusteella. Näitä on usein vaikea arvioida tarkasti.
Monien tähtien iät on arvioitu eri menetelmillä hyvinkin vaihtelevasti.
Jättiläistähden ikiä ei monestikaan osata tarkoin sanoa, koska ne käyvät samantapaisen kehitysvaiheen, esimerkiksi kefeidivaiheen läpi pari kertaa.
Auringon ikä on 4,6 miljardia vuotta. Auringon tyyppinen pääsarjan tähti kirkastuu ja kasvaa vanhetessaan. Painovoima pinnalla pienenee. Samalla sen pyörimisnopeus pienenee, pyörähdysaika kasvaa, kromosfäärin aktiivisuus heikkenee ja mikroturbulenssi pienenee. Aktiivisuusjakso pitenee ja häviää iän myötä. Ikää voidaan mitata harvinaisten metallien toriumin ja neodyymin suhteesta Th/Nd.
Polttomoottorivoimalaitos

**Polttomoottorivoimalaitos** on yhdestä tai useammasta polttomoottorista, yleensä laivadieselmoottorista muokattu voimalaitos, joka voi olla kiinteästi maalle rakennettu tai kelluva laitos.

Polttomoottori pyörittää vaihteiston välityksellä sähkögeneraattoria, jolla moottorin tuottama liike-energia muunnetaan sähköenergiaksi. Moottorin käydessä syntyvä lämpöenergia joko lauhdutetaan ilmaan, tai soveltuvin osin sitä voidaan hyödyntää uudelleen lämmön tuotannossa.

Pelkkää sähkötehoa tuottavien voimalaitosten hyötysuhde jää noin 40&nbsp;%:n tasolle. Jos moottorin tuottamaa lämpöä voidaan käyttää hyödyksi, kokonaishyötysuhde saadaan nostettua noin 90&nbsp;%:n tasolle.

Polttomoottorivoimalaitos on fyysiseltä kooltaan vastaavan tehoista kattilalaitosta pienempi ja kompaktimpi. Polttomoottorivoimalan etuna on sen nopea pystytettävyys, ja kiinteänäkin suhteellisen nopea siirrettävyys paikasta toiseen. Dieselmoottorin eduksi voidaan laskea sekin, että se voi käyttää energialähteenään hyvin monentyyppisiä polttoaineita. Suuret yksiköt käyttävät yleensä maakaasua, mutta pienemmissä yksiköissä voidaan käyttää öljyä, erilaisia biopolttoaineita ja muun muassa metaania, jota syntyy luonnostaan orgaanista alkuperää olevien jätteiden mädäntyessä.

## Käyttökohteita
Laitos on parhaimmillaan suhteellisen pienissä käyttöympäristöissä, kuten laivoilla tai etäisillä saarilla, joissa sähköntarve on suhteellisen pieni.

Toinen käyttökohde on yleensä vesiteitse liikuteltavat voimalaitokset, jotka voidaan siirtää katastrofikohteeseen tuottamaan sähköä, kunnes kiinteä voimansyöttö voidaan palauttaa normaalille tasolle.

Lisäksi polttomoottoria voidaan käyttää hätävoiman lähteenä paikoissa, joissa sähkönsyöttö ei saa katketa. Tällaisia ovat esimerkiksi sairaalat (niissä etenkin teho-osastot) ja Suomessa Digita Oy:n lähetys- ja linkkiasemat. Digitan laitoksissa hätävoimaa tuottaa tyypillisesti 1–2 kuorma-autodieselmoottorin pyörittämää generaattoria. 

Valtakunnallista varavoimaa syötetään Suomessa tarpeen vaatiessa Fingridin omistamista varavoimaloista, joita on sijoiteltu pitkin maata. Näissä käytetään yleisemmin kaasuturbiinia dieselmoottorin asemasta. Kaasuturbiinia ei juurikaan käytetä normaalissa voimantuotannossa johtuen sen huonosta hyötysuhteesta ja polttoaineen kalleudesta.

## Valmistajia
* Wärtsilä Oyj; Wärtsilän kotisivut
Mandinka

**Mandinka** voi tarkoittaa seuraavia:

* Mandinkat, etninen ryhmä Länsi-Afrikassa
* Mandinkan kieli, heidän puhumansa kieli
* ”Mandinka”, kappale Sinéad O’Connorin esikoisalbumilla *[[The Lion and the Cobra]]* (1987).
Tea Karvinen

**Tea Karvinen** (s. 26. syyskuuta 1961) on suomalainen uutisvalokuvaaja ja entinen skeleton- eli mahakelkkailija. 

Karvinen aloitti mahakelkkailun vuonna 2001 asuessaan Yhdysvalloissa Salt Lake Cityssä. Karvisen paras arvokilpailusijoitus oli kahdestoista sija helmikuun 2004 EM-kilpailuista Altenbergistä, Saksasta. Maailmanmestaruuskilpailuissa Karvinen sijoittui yhdeksänneksitoista Naganossa 2003, 23:nneksi Königseessä 2004 ja 26:nneksi Altenbergissä 2008. Karvinen tavoitteli paikkaa Torinon olympialaisiin 2006, mutta hän oli ensimmäinen kilpailija, joka ei päässyt olympiakoneeseen mukaan, kun 15 parasta sai kisapaikan. 

Marraskuussa 2005 Karvinen erotettiin *Turku Skeleton Teamista* ja Suomen Bob- ja Skeletonliitosta, sillä hän oli Urheilulehden jutussa arvostellut liiton puheenjohtajaa Esa Haavistoa. Erottaminen merkitsi myös kilpailulisenssin menettämistä, eivätkä useimmat kelkkaradat päästä kelkkailijoita radalle ilman lisenssiä. Osapuolet sopivat sittemmin kiistansa.

Karvinen lopetti skeletonuransa vuonna 2009. 

Vuonna 2017 Karvinen julkaisi Suomen kansallispuistoista kertovan kirjan *Kansallispuistot – maamme luonnon helmet* ().

## Lähteet

## Aiheesta muualla
*Karvisen kotisivut
Sadetanssi (yhtye)

**Sadetanssi** on suomalainen pop-yhtye. Sen ensimmäinen albumi oli *Laihoilla hartioilla*, joka julkaistiin vuonna 2003. Levyä tehtiin lähes kolme vuotta. Siltä julkaistiin singleinä kappaleet *Kultainen lusikka*, *Ei näillä leveyksillä* ja *Kuvasi kaltainen*. Yhtyeen toinen albumi, *Suuria satuja* julkaistiin 6. lokakuuta 2004. Sadetanssin jäsenet ovat maininneet levyn tärkeimmiksi innoittajiksi Kentin, Musen, Queenin ja Ultra Bran.  Kolmas levy, *Voitolla*, julkaistiin maaliskuussa 2006. Elokuussa 2006 yhtye ilmoitti kotisivuillaan kitaristi Mikko Ruuttusen jättävän yhtyeen ja Sadetanssin kokonaisuudessaan siirtyvän tauolle toistaiseksi. Viimeinen keikka soitettiin Helsingin Semifinalissa 20.10.2006 ja se oli loppuunmyyty.

## Jäsenet
* Teppo Martinsuo - laulu
* Teemu Jokinen - rummut
* Mikko Ruuttunen - kitara
* Markus Piha - basso
* Janne Ruuttunen - piano 

## Diskografia
### Albumit
* *Laihoilla hartioilla* (2003)
* *Suuria satuja* (2004)	
* *Voitolla* (2006)

### Singlet
* *Kuin varas yöllä* (1998)
* *Savuista ilmaa* (1999)
* *Kultainen lusikka* (2002)
* *Ei näillä leveyksillä* (2003)
* *Kuvasi kaltainen* (2003)
* *Seitsemän askelta* (2003)
* *Suuria satuja* (2004)
* *Kuka tätä rantaa keinuttaa* (2006)
* *Niin kuin yö ja päivä* (2006)
Mory Kanté

**Mory Kanté** (24. helmikuuta 1950 Kissidougou, Ranskan Guinea – 22. toukokuuta 2020 Conakry, Guinea) oli länsiafrikkalaissyntyinen mutta myöhemmin Ranskassa asunut koran soittaja ja laulaja. 

Kanté syntyi vuonna 1950 grioottien eli perinteisten tarinankertoja-muusikoiden perheeseen Guinean maaseudulla. Hän muutti 15-vuotiaana Bamakoon, Maliin. 1970-luvulla hän toimi seitsemän vuoden ajan malilaisessa Rail Band -yhtyeessä. Vuonna 1977 Kanté muutti Malista Norsunluurannikolle, jossa hän perusti Les Milieus Branches -yhtyeen. Tässä vaiheessa Kanté alkoi sekoittaa musiikkiinsa vaikutteita soulista ja R&B:stä. 

Vuodesta 1982 Kanté asui Pariisissa. Hänen ensimmäinen Ranskassa julkaisemansa albumi oli *Mory Kanté a Paris* (1984). Sen jälkeen Kanté julkaisi muun muassa house-vaikutteisen hittinsä ”Yèkè Yèkè”, josta saksalainen Hardfloor teki vuonna 1996 acid-vaikutteisen klubihitiksi nousseen remixin.

Kanté oli syntyperältään mandinka ja lauloi omalla kielellään. Hän esiintyi Suomessa April Jazzissa.

## Diskografia
### Albumit
**Courougnegne* (1981)
**N’Diarabi* (1982)
**A Paris* (1984)
**10 Kola Nuts* (1986)
**Akwaba Beach* (1987)
**Touma* (1990)
**Nongo Village* (1994)
**Tatebola* (1996)
**Tamala – Le Voyageur* (2001)
**Best of* (kokoelma, 2002)
**Sabou* (2004)

## Lähteet

## Aiheesta muualla
* Virallinen sivusto
Mandinkat

**Mandinkat** (myös **malinket**) ovat mande- eli mandingoryhmään kuuluva kansa Guineassa, Norsunluurannikolla, Malissa, Senegalissa, Gambiassa, Guinea-Bissaussa, Sierra Leonessa, Burkina Fasossa, Mauritaniassa ja Liberiassa. He puhuvat mandelaisiin kieliin kuuluvaa mandingoa ja osa myös ranskaa. Ulkonäöltään mandinkat edustavat sudanilaista tyyppiä, jossa on sekä negridisiä että europidisiä piirteitä. Valtaosa on sunnalaisia muslimeja, loput harjoittavat perinteistä uskontoa.

Vuoden 1996 arvion mukaan mandinkoja oli noin 35 miljoonaa.

Mandinkat ovat muodostuneet erilliseksi kansaksi keskiaikaisessa Malin valtakunnassa. Kulttuuriltaan he ovat lähellä muita mandekansoja, joista heidät erottaa voimakkaampi islamin vaikutus. Malissa ja Guineassa mandinkoilla on huomattava asema hallinnossa ja armeijassa.

## Lähteet
Sadetanssi

**Sadetanssi** on seremoniallista tanssia, jonka tarkoituksena on luoda sadetta sadon onnistumisen takaamiseksi.

Sadetanssi tunnetaan monista kulttuureista muinaisesta Egyptistä joihinkin Amerikan intiaaniheimoihin ja jopa vielä 1900-luvulla Balkanilla rituaalina, joka tunnetaan Romaniassa nimellä paparuda. Monet intiaaniheimoista vielä nykyäänkin suorittavat rituaalia, jossa käytetään vain siihen tarkoitukseen suunniteltuja koruja ja päähineitä.

## Lähteet
Emi

**Emi** tarkoittaa koppisiemenisten kasvien naaraspuolisia siitoslehtiä. Emi muodostuu yhdestä tai useammasta emilehdestä. Emin alempi, paisunut osa eli *[[sikiäin]]* sisältää yhden tai useampia onteloita, joiden sisällä ovat siemenaiheet. Yläosa on muodostunut *[[luotti|luotiksi]]*, joka ottaa vastaan siitepölyhiukkaset ja valmistaa niille kasvualustan. Luotin ja sikiäimen välillä voi olla lyhyempi tai pidempi *[[vartalo (kasvitiede)|vartalo]]*.

Vastaava koiraspuolinen siitoslehti on hede. *[[Yksikotisuus|Yksikotisilla]]* kasveilla on samalla kasviyksilöllä sekä heteitä että emejä, usein samassa kukassakin, *kaksikotisilla* kasvilajeilla taas heteet ja emit ovat eri kasviyksilöissä.  Saman kukan emit yhdessä muodostavat *emiön*.

Paljassiemenisillä kasveilla kuten havupuilla on varsinaisten emien asemesta vain yksinkertaisia emilehtiä. Niissä ei ole sikiäintä, vaan siemenaiheet ovat emilehden pinnalla paljaina.

## Aiheesta muualla